JFK on suosittu välilaskukenttä pitkillä lentoreiteillä. Lisäksi lentoja saapuu ja lähtee kentältä lähes ympäri vuorokauden. Siksi New Yorkin ehkä tunnetuimmalla lentoasemalla on kohtuullisen hyvät mahdollisuudet lyhyisiin lepohetkiin tai kokonaisiin yöuniin. Lentokentän yleisissä tiloissa ei ole erillisiä nukkumispaikkoja matkustajille. Lentokentän lounge-tiloissa voi rentoutua mukavissa tuoleissa, mutta erillisiä nukkumispaikkoja niissäkään ei ole. Terminaalissa 5 on nukkumiseen tarkoitettuja "unimunia", joissa voi ottaa pienet torkut. Unimunat ovat kuitenkin suosittuja ja vapaita voi olla vaikea löytää. Jos kaipaat omaa rauhaa ja pidempiä unia, terminaalissa 5 on TWA-hotelli, josta voi varata huoneen täysin omaan käyttöön. Lisäksi lentokentän lähialueella on useita hotelleja, joihin pääsee ilmaisella lentokenttäbussilla alle 15 minuutissa﻿.